
RESUM: A partir de finals dels anys vuitanta, el sector vitivinícola de la comarca del Priorat va registrar 
una sèrie de transformacions que van impulsar la seva recuperació econòmica i un canvi radical en la 
seva tendència històrica, marcada per un llarg procés de declivi. La iniciativa d'un petit grup de nous 
viticultors, arribats de fora de la comarca, va impulsar l'aplicació d'innovacions tècniques i organitzatives 
en aquest sector, així com la utilització de coneixements enològics més avançats, tant en els processos de 
producció del raim com en els delaboració del vi. Aquestes transformacions s'inicien al territori de la De- 
nominació d'Origen Priorat i, posteriorment, també saniran estenent cap a l'altra denominació dorigen 
de la comarca, la Montsant. Aquestes millores aplicades en els processos productius, conjuntament amb la 
modernització de les tècniques de comercialització i gestió empresarial, van aconseguir el reconeixement 
internacional de la gran qualitat de les principals marques dels vins elaborats al Priorat, que es van posi- 
cionar en poc temps dins del segment gamma alta en els mercats internacionals del vi. 

El nostre treball analitza com s'ha desenvolupat aquest procés i recull les dades més significatives 
de l'evolució del sector, de manera que els resultats obtinguts ens permeten presentar-lo com un exemple 
dèxit de la transformació d'un sector industrial tradicional, classificat com de baix nivell tecnològic, on 
l'aplicació d'innovació i coneixement ha permès obtenir com a resultat una espectacular internaciona- 
lització de les seves vendes, el reconeixement de la gran qualitat del producte per part dels principals 
prescriptors i la revitalització econòmica del sector i del conjunt de la comarca. 


PARAULES CLAU: Innovació, internacionalització, qualitat, sector vitivinícola, desenvolupament local. 


1. Introducció 


A mitjans dels anys vuitanta, el Priorat era una comarca gairebé abandonada, coneguda per la seva 
producció de vins de forta personalitat i rudesa, amb alta graduació alcohòlica, molt de cos i color 
intens, venuts a doll. La comarca es caracteritzava per un prolongat procés de declivi econòmic i de- 
mogràfic, agreujat pel progressiu abandonament dels entorns més rurals, l'envelliment demogràfic, la 
reducció de la producció vitivinícola i les dificultats tècniques del conreu de les vinyes, que afavorien 
l'abandonament de les terres. Va ser a finals dels vuitanta quan un petit grup de persones, procedents 
de fora de la comarca, enamorades de la viticultura i del territori, es plantegen la possibilitat d'apro- 
fitar lenorme potencial que oferia el Priorat per a l'elaboració de vins de gran qualitat. Van recuperar 
vinyes, van instal-lar-hi els seus cellers, van produir els seus primers vins i van buscar el reconeixement 
dels mercats internacionals i dels seus principals prescriptors. La capacitat per innovar i la visió de 
futur d'aquest grup de pioners, el reconeixement internacional de la qualitat dels seus vins i l'atracció 
de noves inversions apareixen com algunes de les principals raons de lèxit que assoleixen els vins del 
Priorat a partir de mitjans dels anys noranta. 

Ens trobem, doncs, davant d'un cas dèxit en una indústria tradicional classificada de baix nivell 
tecnològic o de baixa tecnologia. Pavitt (1984) senyala com el sector agroalimentari i de begudes es 
considera una indústria madura, des d'un punt de vista tecnològic, on probablement no es generen 
canvis radicals en la seva tecnologia. En canvi, Hernàndez et alii (2005) consideren que el sector agro- 
alimentari, malgrat la seva maduresa, conté alguns subsectors que incorporen importants innovaci- 
ons de producció, amb l'elaboració de productes d'alt valor afegit. D'altra banda, Martín et alii (2009) 
posen de manifest el fet que els indicadors tradicionals utilitzats per mesurar la capacitat innovadora 
d'un sector (despeses en RHD i nombre de patents) no són adequats per capturar adequadament la 
informació sobre la innovació aplicada a la indústria agroalimentària i de begudes. En moltes ocasions 
la innovació prové de la utilització de maquinària i equipaments nous: per tant, de tecnologies desen- 
volupades en altres sectors industrials. 

En qualsevol cas, podem considerar la innovació com l'aplicació de coneixements que es conver- 
teix en un nou procés de producció o en un nou producte. En aquest sentit, és de referència obligada 
la primera tipologia que ofereix Schumpeter (1934): sobre innovació: 

1. "La introducció d'un nou bé, és a dir, un amb el qual no es trobin familiaritzats els consumi- 

dors —o d'una nova qualitat d'un bé, 

2. La introducció d'un nou mètode de producció, és a dir, un de no provat per l'experiència de la 

branca de la manufactura que es tracti, que no necessita fonamentar-se en un descobriment 


1 Encara que la primera versió de la Teoria del desenvolupament econòmic es va publicar el 1911, en alemany, aquí fem referència a l'edi- 
ció en anglès, publicada el 1934. També se'n va publicar una versió en castellà al 1944. 

nou des del punt de vista científic i que pot consistir simplement en una nova forma de ma- 
nejar comercialment una mercaderia, 

3. Lobertura d'un nou mercat, és a dir, un mercat en el qual no hagi entrat la branca especial de 
la manufactura del país de què es tracti, malgrat que aquest mercat ja existís anteriorment, 

4. La conquesta d'una nova font d'aprovisionament de primeres matèries o de béns semimanu- 
facturats, tant si ha existit o no anteriorment, com en els altres casos, 

5. La creació d'una nova gran organització en qualsevol indústria, com la d'una posició de mo- 
nopoli (per exemple, per la formació d'un trust) o bé l'anul-lació d'una posició de monopoli 
existent amb anterioritat" 

Com senyala Vegara (1989), les innovacions que descriu Schumpeter són tecnològiques, però 
també no tecnològiques, totes dues comporten un element de novetat i generen possibilitats de bene- 
fici. D'altra banda, aportacions posteriors han anat afegint diferents elements o especificant diversos 
aspectes que han ampliat la definició d'innovació i les seves tipologies. En aquest sentit, els treballs 
promoguts per l'OECD sobre la naturalesa i la mesura de les activitats innovadores han donat com a 
resultat les progressives edicions de l'anomenat Manual d'Oslo (OECD, 1992, 1996 i 2005), on es con- 
sideren, bàsicament, quatre classes d'innovació: 

1. Innovació en producte 

2. Innovació en procés 

3. Innovació en comercialització 

4. Innovació organitzativa 

Però aquesta classificació es pot ampliar si es té en compte l'impacte de la innovació, distingint 
entre innovacions radicals i innovacions incrementals. També en funció de l'origen de la innovació es 
poden diferenciar les innovacions impulsades per la tecnologia (technology push) de les innovacions 
demanades pel mercat (marRet pull). Addicionalment, segons l'efecte provocat per les innovacions, es 
poden classificar en innovacions continuistes, que busquen la millora sense alterar els elements bàsics, 
i les innovacions rupturistes, que busquen desmarcar-se dels productes ja existents. 

D'altra banda, Hirsch-Rreinsen i Jacobson (2008) posen de manifest el fet que la majoria d'anà- 
lisis i estudis sobre la capacitat de generar, utilitzar i absorbir nous coneixements es concentren, bà- 
sicament, en els anomenats sectors d'alta tecnologia (high-tech), sense tenir en compte l'anàlisi dels 
processos d'innovació en els sectors de baix i mitjà nivell tecnològic (lovv and medium Technology, 
LMT), que, a més, representen la major part de l'activitat productiva de les nostres economies. Aquests 
mateixos autors assenyalen l'existència de sectors classificats com a LMT, a causa dels seus baixos ni- 
vells d'inversió en RD, però que són bastant dinàmics tecnològicament, de manera que aconseguei- 
xen significatius creixements de productivitat, es basen en gran mesura en els sectors d'alta tecnologia 
(principalment, amb l'adopció de nous processos productius), generen ells mateixos substancials in- 
novacions (encara que aquestes no quedin recollides per les estadístiques sobre RD), i representen 
elements importants en la capacitat innovadora i l'efectivitat de les cadenes de valor industrials (tant a 
escala regional com internacional). 

En aquest sentit, podem considerar que existeix un ampli espectre de temes relacionats amb la 
innovació i l'ús de tecnologia en els sectors LMT que necessiten una anàlisi més àmplia i profunda. 
En principi, les empreses que actuen en aquests sectors no realitzen explícitament activitats d'RYD i 
no tenen formalitzats els seus processos de generació, ús i difusió de coneixement, encara que les ac- 
tivitats d'innovació es desenvolupen a través de "vies pràctiques i pragmàtiques, fent i utilitzant" (Von 
Tunzelmann i Acha, 2005). El coneixement rellevant per a aquest tipus d'empreses és considerat en 
general com un coneixement pràctic orientat a la seva aplicació. El concepte de "coneixement pràctic" 
representa un conjunt complex de diferents elements de coneixement que comprenen elements ex- 
plícits, codificats i formalitzats, i especificacions de requeriments per a nous productes, així com ele- 

ments específics com l'experiència acumulada i rutines de treball provades per a solucionar problemes 
tècnics. Aquests últims aspectes estan relacionats amb l'experiència del dia a dia i amb els processos 
de "learning by doing" i de "learning by using', que constitueixen formes típiques d'adquisició de "co- 
neixement pràctic". 

Diverses investigacions sobre sectors LMT mostren que les fonts externes de coneixement també 
són rellevants. Per a moltes empreses LMT els coneixements obtinguts d'altres empreses i organitzaci- 
ons, així com la seva utilització sistemàtica per innovar, tenen un paper decisiu. Els exemples d'aques- 
tes fonts externes inclouen l'experiència de clients de tota la vida respecte a nous mercats i noves ten- 
dències, de consultors experts i d'altres proveidors, i la informació sobre previsions de tendència dels 
mercats obtinguda durant les visites a fires i mercats. A causa de la gran importància dels actors ex- 
terns i del seu coneixement especialitzat, l'habilitat per coordinar de manera efectiva la xarxa de rela- 
cions a través de les fronteres de l'empresa, especialment amb altres empreses de la mateixa cadena de 
valor, és una condició fonamental per a l'èxit de les estratègies d'innovació dels sectors LMT. Aquesta 
habilitat incorpora i determina la naturalesa adequada de les relacions amb altres agents, com el grau 
de proximitat o de formalitat que aquestes han de tenir. Una condició essencial consisteix a disposar 
d'una empresa amb una estructura organitzativa orientada cap a la cooperació amb altres empreses, 
amb canals adequats de comunicació i responsabilitats personals que afavoreixin aquesta cooperació. 

Un altre aspecte important és la professionalitat en la gestió, que ha de ser capaç d'harmonitzar i 
regular les competències específiques i els interessos associats dels diferents partners per poder asse- 
gurar la transferència del coneixement que es necessita. Com els resultats de les investigacions sobre 
netvvorhs indiquen, l'habilitat de la gestió per poder comunicar amb intensitat, tant en els aspectes del 
treball del dia a dia com en els aspectes estratègics de la cooperació, és de gran importància en aquest 
tipus de relacions de treball en xarxa. Aquests aspectes són la base per al desenvolupament de relaci- 
ons cooperatives i permeten superar limitacions i barreres, i també crear la confiança necessària entre 
els diferents agents. 

La investigació sobre innovació en la indústria del vi, des d'una perspectiva econòmica, ha seguit 
segons Touzard (2010) dues perspectives principals: 

a) Lanàlisi institucional, que posa de manifest la influència de la tecnologia i de les institucions 

en els canvis econòmics en aquesta indústria, i 

b) L'anàlisi sobre projectes d'innovació, com l'elaboració d'un nou vi, l'adopció d'una nova tecno- 

logia o procés per part dels viticultors o dels elaboradors. 

D'altra banda, Muhr i Rebelo (2011) assenyalen que la majoria d'investigacions en aquest àmbit 
se centren en l'anàlisi d'un dels components del conjunt que constitueixen el procés d'innovació i, es- 
pecialment, en els relacionats amb la tecnologia i el producte, i que són escassos els treballs sobre els 
models organitzatius de les empreses. A partir dels anys noranta, amb el creixement de la indústria 
del vi als anomenats "paisos del Nou Món" (Estats Units, Austràlia, Nova Zelanda, Argentina, Xile i 
Sud-àfrica), sorgeixen investigacions més sistemàtiques sobre innovació en el sector del vi. La majoria 
d'aquests treballs subratllen el paper dels sistemes d'innovació en l'aparició i l'èxit d'aquests paisos en el 
mercat internacional del vi, remarcant les relacions entre les empreses i els centres públics d'investiga- 
ció. S'utilitza el concepte de clúster per analitzar les relacions entre els agents econòmics, les estratègies 
d'RYD, les administracions públiques i les organitzacions professionals. Aquestes investigacions es 
concentren principalment en l'estudi dels sistemes d'innovació regional i dels clústers, i dediquen poca 
atenció al paper dels netivorhs entre petites i mitjanes empreses com a estratègia dèxit en el mercat 
global del vi. 

A la indústria del vi els netvvorts, ja siguin horitzontals o verticals, són frequents en la part ini- 
cial de la cadena de valor, relacionant els productors de raim amb els elaboradors de vi, però també 
es poden trobar en la fase de distribució i en la de proveidors de serveis. Els netmorhs es caracteritzen 

per un interès col-lectiu que pot coincidir o no amb els interessos individuals, així com per un disseny 
contractual (formal o informal) necessari per resoldre conflictes d'interès sobre els objectius i els mit- 
jans del netvorR (Caflagi i lamicieli, 2010). En qualsevol cas, l'adopció d'una estructura específica de 
netvvorR com a estratègia empresarial depèn de les característiques i el perfil dels seus components. 

Un altre aspecte a tenir en compte a l'hora d'analitzar l'èxit de la reestructuració del sector vitivi- 
nícola del Priorat és l'efecte de la innovació sobre el comportament exportador de les empreses. Molts 
estudis emfatitzen la importància de seguir una estratègia d'innovació i que el desenvolupament de 
la capacitat innovadora en l'empresa és un dels principals estímuls que la impulsa a iniciar l'activitat 
exportadora. En aquest sentit, Montreal-Pérez et alii (2012) demostren, per a les empreses industri- 
als espanyoles, que la innovació indueix l'increment de les seves activitats exportadores, en la línia 
d'altres estudis empírics (Hitt et alii, 1997, Leonidou et alii, 2007, Roper i Love, 2002, VVallelin, 1998) 
que confirmen el fet que la innovació incrementa la probabilitat de resultats positius de les exporta- 
cions per a les empreses. En aquest àmbit, la internacionalització pot representar per a les empreses 
una manera dexplotar les seves innovacions i millorar els seus resultats econòmics (Filipescu et alii, 
2009). En aquest mateix sentit, la bibliografia sobre gestió de la innovació estableix, generalment, que 
les empreses innovadores s'introdueixen en els mercats exteriors per tal d'incrementar el seu volum de 
vendes (Tidd et alii, 1997). 

2. Objectius i metodologia 


El Priorat és una comarca interior de la demarcació de Tarragona, situada entre les comarques del 
Camp de Tarragona, les Terres de l'Ebre i el sud del pla de Lleida. És una comarca de caràcter rural que 
fins al 2010 no recupera els 10.000 habitants, distribuits entre vint-i-tres municipis de menys de 1.000 
habitants (exceptuant Falset, amb 2.952 persones). Amb una extensió de 496,3 Rm", és una comarca 
amb un relleu bastant accidentat i heterogeni que permet distingir quatre zones diferenciades: 


e — El Priorat històric o geològic integra nou municipis (Bellmunt del Priorat, Gratallops, el Lloà, 
la Morera del Montsant, Poboleda, Porrera, Torroja del Priorat, la Vilella Alta i la Vilella Bai- 
xa) amb el sòl característic de la comarca: la llicorella (pissarres del carbonifer). Es troba a la 
solana de la serra del Montsant, amb un relleu accidentat per petites muntanyes. 


e — El Baix Priorat està format pels nou municipis més plans de la comarca (Capçanes, Falset, la 
Figuera, els Guiamets, Marçà, el Masroig, el Molar, Pradell de la Teixeta i la Torre de Fontau- 
bella), amb millors comunicacions i gran part de l'activitat industrial de la comarca. 


e — La baronia de Cabacés integra tres municipis (la Bisbal de Falset, Cabacés i Margalef) poc 
poblats a la part oest de la comarca. 


e — La depressió de Cornudella de Montsant i Ulldemolins, formada per aquests dos municipis del 
nord de la comarca, amb un elevat potencial turístic gràcies al seu patrimoni natural. 


Les dues primeres zones tenen un marcat caràcter vitivinícola que defineix i condiciona l'activitat 
socioeconòmica de la comarca. El Priorat històric més una part dels termes municipals de Falset i el 
Molar integren la Denominació d'Origen Qualificada (DOQ) Priorat, mentre que el Baix Priorat es 
correspon amb l'actual Denominació d'Origen (DO) Montsant, creada l'any 2002 a partir de l'antiga 
subzona Falset de la DO Tarragona. Amb característiques més muntanyenques, als municipis de les 
altres dues zones de la comarca la vinya no és el conreu principal. 

Com tantes comarques rurals, la població del Priorat va començar a disminuir des de finals del 
segle XIX, a partir de la crisi de la fil-loxera. A més, la particular orografia del Priorat limitava les pos- 
sibilitats de recuperació del sector agrari, i la falta de bones comunicacions i infraestructures en van 
afavorir històricament l'emigració, molt accentuada durant dècades, per bé que recentment s'ha acon- 
seguit canviar de tendència demogràfica. Margalef (2001) assenyala com a principals característiques 
del Priorat, a principis dels anys noranta, que es tracta d'una comarca amb una població envellida 
per la forta emigració, amb un escàs nivell de capital humà, amb una activitat productiva centrada en 
l'agricultura tradicional (vinya, oli i fruits secs), amb una base comercial i tradició cooperativista, amb 
un producte interior brut per càpita situat en el 7596 de la mitjana catalana i amb un important pes de 
les pensions de jubilació en la renda familiar disponible de la comarca. En aquest context, a partir de 

finals dels anys vuitanta i principis dels noranta el Priorat comença a registrar una important transfor- 
mació del seu sector vitivinícola. Inicialment, aquests canvis es concentren a la DO Priorat, impulsats 
per un petit grup de pioners, però de mica en mica s'aniran estenent cap al conjunt d'aquesta DO, i 
posteriorment, també s'ampliarà cap a la DO Montsant. La transformació, la recuperació i el posterior 
creixement del sector vitivinícola del Priorat sorgeix a partir de la convicció i l'esforç inicial d'un grup 
de persones amb coneixements tècnics i professionals, que fan possible la innovació dins d'un sector 
productiu tradicional que fa dècades que està en declivi i estancament. 

Avui, després de vint anys de l'aparició dels nous vins del Priorat, les dades sobre l'evolució del 
volum de producció de vi, hectàrees conreades de vinyes, nivell dexportació i reconeixement de la 
qualitat dels seus vins, ens permeten parlar de lèxit del sector vitivinícola del Priorat. En aquest sentit, 
lobjectiu principal que ens hem plantejat amb aquest treball és analitzar els factors que han determinat 
la transformació d'una indústria tradicional com la del sector del vi, en un àmbit geogràfic concret 
com la comarca del Priorat, i mesurar el nivell dèxit d'aquesta (r)evolució del Priorat. A l'hora de rea- 
litzar el nostre estudi, ens hem centrat en la DOQ Priorat, perquè és l'àmbit territorial on s'inicia i es 
lidera aquesta transformació del sector del vi a la comarca. 

Hem buscat i recollit els diversos tipus d'informació quantitativa que ens permetin mesurar l'evo- 
lució econòmica del sector, principalment en termes de producció i d'exportacions, així com sobre el 
grau de reconeixement de la qualitat dels vins. Com que es tracta d'un sector tradicional, classificat 
com de baixa tecnologia, ens trobem amb la dificultat que no disposem d'informació sobre el valor 
econòmic de la incorporació d'innovació en els seus processos productius. Per aquesta raó ens cen- 
trem en l'anàlisi quantitativa dels resultats econòmics obtinguts en el procés de reconversió del sector 
i els comparem amb la situació de partida a finals dels anys vuitanta i principis dels noranta. També 
utilitzem una anàlisi més qualitativa de la informació disponible, de tipus descriptiu, sobre els princi- 
pals canvis registrats en aquest procés de transformació del sector. 

Tot això ens permet anar encaixant les peces necessàries per obtenir una comprensió adequada de 
com s'ha desenvolupat i consolidat la reestructuració productiva de la indústria vitivinícola del Prio- 
rat, que ens pot servir dexemple per a altres sectors productius tradicionals considerats poc dinàmics 
i amb poques possibilitats d'incorporar innovació, d'afegir valor als seus productes i de millorar la seva 
productivitat i competitivitat internacional. 

3. Anàlisi i resultats 


A l'hora d'analitzar correctament el procés de reestructuració del sector vitivinícola del Priorat, hem 
de partir de la situació de declivi econòmic i demogràfic en què es trobava la comarca a finals dels anys 
vuitanta. S'ha de tenir en compte que l'origen d'aquesta situació es remunta a finals dels segle xIX, com 
a consequència dels efectes de la plaga de la fil-loxera sobre un territori eminentment vitivinícola, com 
ja assenyala Romà Perpinyà el 1928. 

La Philloxera vaxtratis, un petit insecte relacionat amb els pugons, que s'alimenta de la saba de 
les arrels dels ceps, va ser detectada al municipi de Porrera el 1893. Abans de finalitzar el segle XIX 
ja no quedava cap cep a la comarca del Priorat, de manera que un insecte d'aspecte insignificant ha- 
via destruit totes les vinyes i la indústria d'uns vins que des de feia anys ja havien adquirit prestigi 
internacional, tot i que el seu èxit es basava en l'exportació de vi a doll (Paz, 2008). Malgrat la replan- 
tació amb peus de ceps resistents a la fil-loxera, d'origen americà (Vitis rupestris de lot), les vinyes del 
Priorat no van superar la crisi i la superfície plantada es va reduir notablement, s'abandonà progressi- 
vament o se substituí per altres conreus com els avellaners o els ametllers. 

La taula 1 ens mostra la reducció en més del 6090 de la superfície de vinya conreada a la comarca 
del Priorat, des de principis del segle XX fins a principis de la dècada dels vuitanta, i reflecteix el declivi 
del sector iniciat amb l'arribada de la fil-loxera el 1893. 


Taula 1. Evolució històrica del conreu de vinya a la comarca del Priorat (en hectàrees) 


Zona 1900 1973 1982 
Priorat històric 9.940 3.393 3.265 
Baix Priorat 7.126 3.840 3.746 
Baronia de Cabacés 1.388 233 208 
Cornudella- Ulldemolins 2.401 748 444 
TOTAL 20.855 8.214 7.663 


Font: Iglésies (1975), citat a Margalef i Tasias (1985) 


Associada a la progressiva reducció de la superfície agrícola destinada al conreu de la vinya, tam- 
bé es produeix la consequent reducció en la producció de vi a la comarca. En aquest sentit, la taula 2 
ens presenta les dades sobre la producció de vi de les dues denominacions d'origen de la comarca des 
de mitjans dels anys seixanta fins a mitjans dels vuitanta, que es corresponen a l'última fase del declivi 
del sector vitivinícola a la comarca del Priorat. En aquest període de vint anys es pot apreciar clara- 


2 A l'Exposició Internacional de París de 1878 els vins del Priorat havien obtingut 43 distincions. 

ment la caiguda de la producció de vi: a la zona de la DO Priorat la reducció és del 69,396 i a la Zona de 
la subzona Falset (actualment DO Montsant) és del 36,296, xifres que signifiquen una caiguda del 4496 
en el volum de producció del conjunt de la comarca. 


Taula 2. Producció de vi de les DO de la comarca del Priorat, en el període 1969-1984 


Producció mitjana (hectolitres) 

Anys DO Priorat subzona Falset, DO Tarragona TOTAL 

1965 34.689 112.668 147.357 
1969-71 23.328 90.000 113.528 
1972-74 21.102 80.340 101.442 
1973-77 16.786 85.670 102.456 
1978-80 13.232 67.197 80.449 
1981-83 15.080 77.450 92.330 

1984 10.640 71.840 82.480 


Font: Margalef (1985) i DPTOP (1981) 


El declivi del sector del vi al Priorat encara és més espectacular si considerem, com a punt de 
partida, les dades de finals del segle xix. El gràfic 1, que recull aquesta evolució a partir de 1890 per a 
la DO Priorat, mostra l'extraordinària crisi de l'última dècada del segle xIX i la progressiva decadència 
de mitjans del segle XX fins a mitja dècada dels noranta: són cent anys de decadència en el sector viti- 
vinícola del Priorat. 


Gràfic 1. Evolució de la producció de vi a la DO Priorat (HI.) 

Font: Perpinyà (1928), DPTOP (1981) i DOQ Priorat (diversos anys) 
Aquest mateix gràfic 1 ens permet observar el període de ressorgiment de la producció vitiviníco- 
la de la DO Priorat. La caiguda de la producció de vi toca fons el 1990, amb 5.000 hectolitres, i inicia 


la fase de recuperació i creixement a partir de mitjans dels anys noranta, on se centrarà l'interès de la 

nostra anàlisi. De forma paral-lela al declivi del sector vitivinícola del Priorat, l'evolució de la població 
de la comarca també registra un llarguíssim període de retrocés demogràfic, recollit al gràfic 2, que va 
des del màxim de població l'any 1887, amb 27.461 habitants, fins als 8.928 habitants de l'any 1991. A 
partir d'aquí, i coincidint amb la reactivació del sector vitivinícola, es comença a apreciar una certa re- 
cuperació de la població resident a la comarca, encara que no és fins al 2009 quan es recupera el nivell 
dels 10.000 habitants perduts a finals dels anys vuitanta. 


Gràfic 2. Evolució de la població a la comarca del Priorat 


di 


P 


A LD LO P DP P LD LD LD XL LD A L 
SL N DD DL DDD. 
DS SS GS P FP FP SU P P P 6 


Font: IDESCAT i Centre d'Estudis Demogràfics 


L'inici de la recuperació: el paper dels pioners 


Les dades anteriors sobre l'evolució històrica de la superfície agrícola dedicada al conreu de la vinya, la 
producció de vi i la població al Priorat, ens permeten sintetitzar quina era la situació en una comarca 
gairebé abandonada i sense gaires perspectives de futur, a finals dels anys vuitanta. En aquest context, 
un grup de pioners, format per cinc persones enamorades del món del vi i d'una terra amb un enorme 
potencial per produir vins extraordinaris, van decidir iniciar un projecte que transformaria radical- 
ment el sector del vi i la comarca. Aquest primer grup de visionaris estava format per les persones 
seguents: 

a) RENÉ BARBIER FERRER, nascut a Tarragona en una família d'origen francès d'elaboradors i 
comerciants de vi establerta en aquesta ciutat des de feia tres generacions (quan la fil-loxera 
va arribar a França). La seva formació va començar a les escoles de Beaune, a la Borgonya, 
i de Limoux, on es va diplomar com a enòleg, formació que va ampliar a la Universitat de 
Bordeus i amb estades professionals a diferents cellers de prestigi. Va vinificar blancs a Al- 
sàcia (Riqueviir: Doff au Moulin), va treballar per Moueix (Petrus, la Fleur Petrus i diverses 
finques al Pomerol i St. Emilion), va completar la seva formació comercial al celler Sichels i va 
estudiar el mètode d'elaboració del xampany al Cafè de París, a Bordeus. El seu primer treball 
professional va ser a Espanya, com a distribuidor i comercial a Bodegas Palacios Remondo, 
a la DOQ Rioja, on va estar entre 1976 i 1979. Aquest darrer any, amb la seva dona, Isabelle 
Meyer, va comprar una finca abandonada al Priorat, al terme de Gratallops, on posaren la 
base per al futur projecte del Clos Mogador plantant les varietats garnatxa, carinyena, caber- 
net sauvignon i sirà. 

b) CARLES PASTRANA ICART, nascut a Tarragona, en una família sense tradició en l'elaboració de 


c) 


Vi però amb arrels agràries. El 1979 va decidir amb la seva dona, Mariona Jarque, anar a viure 
a Gratallops, per impulsar l'elaboració de vins moderns que aprofitessin tot el potencial del 
Priorat. Amic de la infantesa de René Barbier, el 1984 van comprar i recuperar una finca pel 
conreu de la vinya. Així s'inicià el projecte del Clos de l'Obac, que amb la seva primera sortida 
al mercat el 1991 ja va ser qualificat com un dels cent millors vins del món per la Guia Mun- 
dial del Vi. La seva implicació en el desenvolupament de la comarca el va portar a ser alcalde 
de Gratallops entre 1995 i 1999. 

JosEp LLuís PÉREZ VERDÚ, nascut a Quatretondeta, un petit poble d'Alacant. Va emigrar a 
Suissa per treballar, va estudiar el batxillerat a distància i, més tard, Biologia Humana a les 
Universitats de Zurich i de Ginebra. Procedent de Sant Cugat del Vallès, on havia treballat de 
professor durant vuit anys, va arribar amb la seva família al Priorat el 1981 per treballar amb 
la seva dona, Montse Ovejero, com a professors de biologia a l'Escola de Formació Professi- 
onal de Falset, de la qual seria director. L'any segúent, Jaume Ciurana, director de l'Institut 
Català de la Vinya i el Vi (INCAVI), va proposar a l'Escola una nova especialitat de formació 
professional: Viticultura i Enologia, amb tres anys destudi. L'Escola de Falset va ser el primer 
centre de l'Estat espanyol a impartir aquesta especialitat, i el 1983 es construí l'edifici destinat 
a aquesta formació, amb celler, laboratori, sala de criança i sala de tast. Pérez Verdú va dema- 
nar el càrrec de responsable d'aquesta branca d'especialització, i entrà en contacte amb el món 
del vi. Com que la seva dona era bioquímica i ell biòleg, va buscar un enòleg i un enginyer de 
viticultura per formar un equip, i va començar a viatjar a França, Suissa i Alemanya buscant 
informació i contactes en estacions enològiques i cellers. Laproximació al món del vi Pérez 
Verdú es produeix, doncs, des de l'estudi i l'anàlisi científics de sòls, varietats, fermentacions i 
evolucions oxidatives. El 1986 va conèixer René Barbier, comprà la seva primera vinya i inicià 
els primers passos del que seria el seu Clos Martinet. 


El 1987 aquests tres amics van crear una societat, compraren una granja a Gratallops i la conver- 
tiren en un celler per elaborar-hi vi de manera conjunta, a partir de les seves produccions de raim, 
procedents dels vells ceps de garnatxa i carinyena, i de les noves plantacions de cabernet sauvignon, 
syrah i merlot, amb l'objectiu de millorar els cupatges i la qualitat dels vins. El 1989 s'uneix al grup 
Alvaro Palacios Muro i Daphne Glorian, començant l'aventura dels Nous Priorats que sortiran al mer- 
cat el 1991, embotellant cadascú amb la seva marca pròpia. Tot i que aquest mateix any ja comencen a 
elaborar els seus vins de forma separada. 

d) ALVARO PALACIOS MURO, el més jove d'aquest grup de pioners. Enòleg pertanyent a una fa- 


e) 


mília de tradició vitivinícola de la Rioja (Bodegas Palacios Remondo), es va formar a Bor- 
deus sota la tutela de Jean Pierre Moueix (del mític Chàteau Pétrus, i dels altres chàteaux de 
Pomerol, com ara el Chàteaux Mouton Rothschild), on va conèixer com selaboraven alguns 
dels vins més cars del món. Es va proposar de fer alguna cosa similar a Espanya, i després de 
recórrer diverses regions vinícoles va descobrir el Priorat de la mà de René Barbier, que havia 
treballat al celler de la seva família. Amb vint-i-cinc anys comença a elaborar els seus vins a 
Gratallops, en col-laboració amb la resta de pioners. El seu primer vi serà el Clos Dofí, i més 
endavant apareixerà L'Ermita. 

DAPHNE GLORIAN, dorigen suís i casada amb l'importador nord-americà Eric Solomon. Ha- 
via treballat sempre a la indústria del vi per a diferents elaboradors i importadors, i va co- 
nèixer René Barbier i Alvaro Palacios en una fira de vins d'Orlando. El 1989 es va traslladar 
al Priorat per elaborar el seu Clos Erasmus, encara que segueix treballant en l'empresa d'im- 
portació del seu marit i viatjant constantment pot aprofitar els seus coneixements sobre els 
mercats internacionals de vi. 

D'aquesta manera, la recuperació del sector del vi del Priorat s'aconsegueix a partir de la convic- 
ció i l'esforç d'un grup de persones amb coneixements tècnics i professionals, que els permeten innovar 
en un sector productiu tradicional, després de gairebé cent anys de declivi. Com assenyala Margalef 
(2001), aquestes persones van focalitzar els esforços en la seva experiència i els seus coneixements, 
i el factor més important va ser la seva forta inversió en capital humà. Van iniciar els seus projectes 
sense uns grans costos dentrada en la producció i la comercialització dels seus vins. Aquesta reduida 
inversió inicial va ser possible gràcies a la devaluació de les finques i vinyes del Priorat, així com a la 
possibilitat d'utilitzar les estructures de les cooperatives agrícoles existents a la comarca com a prove- 
idores de productes i serveis. 

D'altra banda, s'ha de tenir en compte que aquesta recuperació del sector no hauria estat la ma- 
teixa sense l'existència d'una tradició continua de viticultors a la comarca, que malgrat les dificultats 
sofertes en les dècades passades van aconseguir mantenir l'herència d'una tradició vitivinícola (Fi- 
gueras i Calvo, 2003). Entre aquests elaboradors hereus de la tradició en l'elaboració de vi al Priorat 
s'ha de citar els Peyra d'Escaladei (avui Cellers Scala Dei), la Masia Barril a Bellmunt de Priorat (avui 
Viticultors Mas den Gil), els Pla i Sangenís de Porrera, el Celler Cecilio de Gratallops, els Sabater de la 
Vilella Baixa o els Folch del Masroig. 

Darrere dels passos dels cinc pioners apareixen noves iniciatives de persones amb major o menor 
vinculació a la comarca i al món del vi, que inicien projectes amb objectius similars i s'afegeixen al des- 
envolupament dels nous priorats. Delfí Duch, Ricard Pasanau, els Capafons-Ossó, Josep M. Fuentes, 
Toni Alcover, els Rotllan-Torra o Lluís Llach (que arriba a Porrera després dels aiguats de 1994) són 
alguns elaboradors que saben estar a l'alçada de les circumstàncies. 

Posteriorment, grans empreses vitivinícoles del Penedès, com ara Codorniu, Torres, Pere Rovira 
i Castell de Perelada, també s'instal-len al Priorat. Joan Manuel Serrat serà un altre dels noms il-lustres 
que comencen a elaborar vi al Priorat i que col-laboren a popularitzar-lo en el mercat intern. Amb 
relació al paper de les cooperatives de la DOQ Priorat, la seva evolució ha estat força desigual, com 
assenyalen Figueras i Calvo (2003): de les vuit que es van mantenir dintre de la DOQ, cinc vinifiquen 
conjuntament formant La Vinícola del Priorat (cooperativa de segon grau fundada el 1972). La Coo- 
perativa de Poboleda ha progressat de manera independent apostant per una línia de productes d'agri- 
cultura ecològica, mentre que la Cooperativa de Porrera (actualment Cims de Porrera) ha aconseguit 
incloure els seus vins en els segments alts del mercat. 

En qualsevol cas, la continuitat del procés de recuperació i expansió dels vins del Priorat sembla 
del tot assegurada amb l'aparició d'una tercera onada de joves viticultors, amb noms com Cristopher 
Canan, Luc Van Iseghem, Josep Puig, René Barbier Meyer i Sara Pérez Ovejero, Josep Maria Albet, 
Domini A. Huber, Eben Sadie, Raúl Bobet i Sergi Ferrer-Salat, que busquen el seu lloc en el mercat 
del vi de gran qualitat. 

Sens dubte, el Consell Regulador de la DOQ Priorat ha tingut un paper rellevant en aquest procés 
de transformació del sector, com a institució que garanteix l'origen i la qualitat dels vins. En aquest 
sentit, la figura de Sal-lustià Alvarez Vidal, que n'ha estat el president des de 1990 fins al 2011, ha 
servit per aglutinar esforços i facilitar la connexió entre la gent i la tradició del Priorat, i la gent i els 
coneixements arribats de fora de la comarca. L'obtenció de la denominació d'origen qualificada (l'únic 
de l'Estat espanyol, a més de la Rioja) l'any 2000 va suposar el reconeixement a l'esforç en la millora 
del conreu de les vinyes i de l'elaboració dels vins. D'altra banda, la difusió dels nous coneixements i 
les noves tècniques cap a la DO Montsant també suposa l'ampliació del procés de reestructuració del 
sector vitivinícola a la resta de la comarca. 

Laparició de totes aquestes persones que hem senyalat, que creuen en les possibilitats del vi del 
Priorat, recuperen velles vinyes, incorporen noves tècniques enològiques i saben comercialitzar els seus 
vins amb una visió empresarial moderna, representen la transformació que ja proposava Romà Perpi- 

nyà, a principis del segle xx, per solucionar la "crisi del Priorat. Perpinyà (1928) destacava que la clau 
per recuperar l'economia de la comarca passava per la valorització del vi que s'hi produeix. Per això era 
imprescindible que els elaboradors locals no venguessin la producció anual de vi, sinó que el deixessin 
envellir alguns anys per obtenir un producte de més qualitat i de més valor en el mercat. També havia 
indicat la necessitat de disposar de coneixements enològics per a la criança del vi, així com de recursos 
econòmics per fer les inversions oportunes i millorar els mecanismes de comercialització. 


Els resultats: creixement de la producció, les vendes i les exportacions 


Després d'haver descrit el procés amb què s'inicia i es consolida la recuperació dels vins del Priorat, 
analitzarem les dades que ens permeten quantificar i valorar la magnitud d'aquesta recuperació en 
termes devolució de la producció de vi a la DOQ Priorat, del seu volum de vendes i del comportament 
de les seves exportacions, com a indicador del grau de competitivitat internacional aconseguit per 
aquests vins en el mercat mundial. 

En aquest sentit, les dades del gràfic 1 ens mostren la trajectòria de la recuperació en termes de 
producció de vi registrada a partir dels anys noranta. Després d'arribar a un mínim de 5.000 hecto- 
litres, l'any 1990 la producció creix un 8096 en cinc anys i ateny els 8.996 hectolitres el 1995. El nivell 
de producció es duplica en els cinc anys seguents: arriba als 18.600 hectolitres l'any 2000 i se situa en 
24.900 hectolitres el 2005. D'aquesta manera, en quinze anys pràcticament es multiplica per cinc el 
volum de producció de vi de la DOQ Priorat, després de cent anys de decadència. 

Tenint en compte les característiques del sector vinícola, especialment en l'elaboració de vins ne- 
gres de criança i reserva (en què no tota la producció anual de vi es comercialitza, perquè el seu enve- 
lliment" als cellers incrementa la qualitat i la valoració econòmica del producte), hem de considerar el 
comportament de les vendes per poder analitzar amb més precisió la generació d'ingressos en aquest 
tipus d'indústria. 


Gràfic 3. Evolució de les vendes de vi de la DOQ Priorat (HI) 


25.000 


m Vendes exteriors 


20.000 a Vendes interiors 


15.000 


10.000 


5.000 


Font: Elaboració pròpia a partir de les dades del MAPA (diversos anys) 


3 El període mínim per als vins negres de criança és de dos anys, per a un reserva és de tres anys i per a un gran reserva és de cinc anys. 

Així, el gràfic 3 ens mostra l'evolució de les vendes de vi de la DOQ Priorat durant les temporades 
vinícoles que van des de 1989-90 fins a 2008-09, i la seva distribució entre els mercats interior i exteri- 
or. S'hi pot observar com les vendes registren el seu valor més baix durant la temporada 1991-92, amb 
un volum de 5.262 hectolitres, just en el moment en què apareixen al mercat els nous vins elaborats 
pels pioners de la recuperació vitivinícola del Priorat. 

A partir d'aquest moment, les vendes de la DOQ Priorat comencen a recuperar-se, encara que de 
forma lenta durant les quatre temporades segúents, i no és fins al 1996-97, amb 7.104 hectolitres, quan 
el nivell de vendes en volum torna a assolir nivells similars a les quantitats comercialitzades durant les 
temporades 1989-90 i 1990-91, que se situaven per sobre dels 7.000 hectolitres. Aquesta fase dexpan- 
sió continua fins a duplicar el volum de vendes (en relació amb el mínim de 1991-92) la temporada 
1999-2000, amb 10.517 hectolitres. 

Durant les primeres temporades del nou segle es registra una certa recessió, però a partir de la 
temporada 2003-04 la quantitat de vi comercialitzat a la DOQ Priorat torna a prendre impuls fins a as- 
solir un nou màxim a la temporada 2007-08, amb 18.213 hectolitres, fet que significa, en termes dèxit 
en la comercialització del sector, haver triplicat el volum de vendes en quinze anys. La crisi econòmica 
internacional provoca una caiguda de les vendes durant la temporada 2008-09, però el sector recupera 
el creixement ràpidament, superant els 20.000 hectolitres durant la temporada segient i assolint un 
nou rècord de vendes durant la temporada 2010-11, amb 22.549 hectolitres. 

Per tal d'interpretar de forma més acurada aquests resultats, podem tenir en compte el pes de la 
comercialització del vi de la DOQ Priorat en els mercats internacionals. El gràfic 4 recull l'evolució del 
percentatge que representa el volum de les exportacions sobre el total de vendes. S'hi pot observar com 
a finals dels anys noranta el pes del volum de vi exportat creix de manera espectacular, passant d'uns 
valors mitjans del 796, a principis d'aquesta dècada, a situar-se al voltant del 509ç a partir de la tempo- 
rada 2001-02. Cal tenir en compte, a més, que en alguns dels principals cellers aquest percentatge ja 
se situa al voltant del 7096. 


Gràfic 4. Evolució del percentatge de les exportacions de la DOQ Priorat sobre el total de vendes 

La importància del comportament de les exportacions de vi de la DOQ Priorat es posa de ma- 
nifest tant pel creixement de la seva participació en els ingressos generats per a les empreses d'aquest 
sector com per la seva capacitat de penetració en un mercat internacional altament competitiu, en el 
qual, a més de l'oferta de vins procedents dels paisos elaboradors tradicionals (França, Itàlia, Espanya i 
Portugal), es van introduint des de principis dels anys noranta els vins dels paisos productors del Nou 
Món (Estats Units, Austràlia, Xile, Argentina i Sud-àfrica). Si analitzem la trajectòria del volum de vi 
exportat per la DOQ Priorat des de principis dels anys noranta, el gràfic 5 ens mostra una primera 
fase de creixement espectacular, entre 1994 i 1999, on les exportacions es multipliquen per deu, amb 
una taxa de creixement del 417,99 en cinc anys. Es tracta d'un període de temps en què el creixement 
de les exportacions per al conjunt de les denominacions d'origen de l'Estat espanyol va ser del 18,396, i 
que per a la principal DO espanyola (la DOQ Rioja) es va situar en una taxa del 2,696. 


Gràfic 5. Evolució de les exportacions de vi de la DOQ Priorat (milers de litros) 

Font: Elaboració pròpia a partir de les dades del MAPA (diversos anys) 


Posteriorment, trobem una segona etapa, durant els primers anys del nou segle, on el ritme de 
creixement de les exportacions és més moderat, tot i que se superen els 500.000 litres durant la tempo- 
rada 2001-02. Però a partir de la segona meitat d'aquesta mateixa dècada es registra una nova fase d'ac- 
celeració en el volum dexportacions, amb l'assoliment d'un altre màxim durant la temporada 2007-08, 
amb 937.000 litres de vi venuts en els mercats internacionals. Malgrat que la temporada seguent, 2008- 
09, amb la greu crisi econòmica internacional, les exportacions es redueixen fins als 725.000 litres, 
l'any segúent (2009-10) es tornen a recuperar i superen per primera vegada el milió de litres (1,04 
milions de litres durant la temporada 2010-11). Aquestes dades signifiquen una taxa de creixement 
anual acumulativa del volum d'exportacions del 16,996 en els darrers vint anys. 


El valor econòmic de les exportacions de vi i el seu preu unitari 


El pas segúent de la nostra anàlisi, per constatar com es tradueix aquest boom en la quantitat de vi 
exportat des de la DOQ Priorat en generació d'ingressos per a les empreses elaboradores i comerci- 
alitzadores, consisteix a buscar informació sobre el valor econòmic d'aquests volum de vendes en els 
mercats internacionals. Les dades de la taula 3 ens permeten comprovar que el valor econòmic de les 
exportacions de la DOQ Priorat passa dels 1.460 euros de la temporada 1993-94 als 3.860.850 euros 
de la temporada 2000-01. Això significa que el valor en termes monetaris d'aquestes exportacions es 
multiplica per 2.645 en set anys, un increment més de deu vegades superior al creixement del valor de 

les exportacions de la DOQ Rioja, que podem prendre com a referència perquè és la principal deno- 
minació dorigen espanyola, tant en termes de producció com d'exportacions. Durant les temporades 
segúents el valor econòmic de les exportacions de la DOQ Priorat continua creixent, i assoleix els 8,5 
milions deuros a la temporada 2008-09. 

El preu mitjà del litre de vi exportat per la DOQ Priorat se situa a prop dels 12 euros, mentre que 
el de la DOQ Rioja és lleugerament superior als 4 euros. En aquest sentit, cal tenir en compte que el 
major volum de producció i vendes de la DOQ Rioja també porta associada una major diversitat en 
la qualitat dels seus vins i de les seves exportacions. La DOQ Rioja té un volum d'exportació més de 
cent vegades superior al de les exportacions de la DOQ Priorat, que probablement concentra les seves 
exportacions en els vins de més qualitat i més cotitzats en els mercats internacionals de gamma alta. 
Finalment, també podem observar que la temporada 2010-11 la recuperació del creixement de les 
exportacions de la DOQ Priorat es produeix amb un cert descens (o ajustament) en el valor unitari 
de litre de vi, encara que continua mantenint-se en uns valors que superen en més del doble el valor 
unitari de les exportacions de la DOQ Rioja. 


Taula 3. Comerç exterior de las DOQ Priorat i Rioja, en volum i valor econòmic de les exportacions 


Volum de vi embotellat Valor econòmic Valor econòmic per litre 
(hectolitres) (euros) (euros/litre) 

Temporada 1993-94 

DOQ Priorat 401 1.460 3,64 

DOR Rioja 466.408 1.044.754 2,24 
Temporada 2000-01 

DOQ Priorat 3.339 3.860.850 11,49 

DOR Rioja 496.672 258.800.228 ol 
Temporada 2001-02 

DOQ Priorat 5.048 6.577.222 13,03 

DOR Rioja 677.990 300.836.267 4,44 
Temporada 2008-29 

DOQ Priorat 7.256 8.584.218 11,83 

DOR Rioja 746.215 311.262.456 4,17 
Temporada 2010-11 

DOQ Priorat 10.414 10.149.615 9,75 

DOR Rioja 891.343 386.810.761 4,34 


Font: elaboració pròpia a partir de les dades de l'OEMV i MARM (diversos anys) 


La interpretació en termes de qualitat i reconeixement internacional 


Per a l'interès del nostre treball, les dades anteriors reflecteixen els resultats del procés de transforma- 
ció del sector vitivinícola del Priorat, on s'aconsegueix un creixement simultani del volum de vendes i 
del preu unitari dels seus vins en el mercat internacional. En aquest sentit, entenem que una estratègia 
capaç d'assolir un gran creixement de la quantitat venuda d'un producte, al mateix temps que un preu 
considerablement més elevat, ha de basar-se principalment en la capacitat per millorar la qualitat del 

producte, en el reconeixement per part dels consumidors més exigents i en la millora dels processos 
de comercialització internacional. 

A l'hora d'obtenir informació i analitzar l'evolució de la qualitat dels vins de la DOQ Priorat, així 
com el seu procés de difusió, podem utilitzar l'opinió dels prescriptors, que juguen un important paper 
en un mercat amb una enorme varietat de vins, marques, elaboradors i orígens. Això fa molt difícil, si 
no impossible, que els consumidors disposin de tota la informació necessària, especialment en termes 
de valoració de la qualitat, per escollir la millor opció de compra en un tipus de producte per al qual 
lexperiència i el coneixement previ poden ser fonamentals, especialment si considerem el segment de 
gamma alta del mercat mundial del vi. En aquest sentit, hem utilitzat la informació que apareix en les 
diverses edicions de la Guía Periín de los vinos de Espafia, dirigida per José Pefiín. Malgrat les crítiques 
que poden rebre aquest tipus de guies, rànquings o llistes pel grau de subjectivitat que recullen les 
valoracions dels diversos vins per part dels responsables dels tasts per la seva possible influència en 
l'homogeneització en els gustos dels consumidors i els cupatges dels elaboradors, les puntuacions que 
estableixen ens permeten mesurar l'evolució de la qualitat i el reconeixement dels vins de la DOQ Pri- 
orat en els darrers anys, encara que sigui d'una manera aproximada i segons l'opinió dels responsables 
d'aquesta guia. 

Com a punt de partida, podem agafar els comentaris que reben els vins del Priorat a finals de la 
dècada dels noranta, per part del mateix Pefiín (1988), que escriu sobre la DO Priorat: "Abundan las 
cooperativas donde son puntos de recepción de personas particulares que llenan sus garrafas para su 
consumo familiar de ese vino àspero, con cuerpo y agradable sabor . El mateix autor també indica que 
en aquell moment només existeixen tres cellers que embotellen vi del Priorat: De Muller, Unió de Co- 
operatives de Reus i Scala Dei (i aquest últim és l'únic que embotella a la mateixa comarca). A la Guía 
Pefiín de 1994-95 ja apareixen set cellers elaboradors de vi de la DO Priorat, amb vint-i-set marques 
de vi, però de les quals només se n'avaluen vuit. D'aquestes vuit, cinc ja corresponen als nous priorats 
elaborats pels pioners de la recuperació vinícola del Priorat, que reben unes valoracions d'entre 90 i 
80 punts, en una escala de 100. Es tracta del Clos Mogador 1990, de René Barbier, i del Clos Martinet 
1990, de Josep Lluís Pérez, que reben 90 punts, el Clos de l'Obac, de Carles Pastrana, que rep 85 punts, 
i el Clos Martinet 1989 i el Martinet Bru 1990, de Josep Lluís Pérez, que obtenen 80 punts. Per la seva 
banda, les valoracions dels tres priorats tradicionals elaborats per Cellers de Scala Dei són de 70 punts. 

D'aquesta manera, tindríem un primer reconeixement a la millora de la qualitat d'aquests nous 
vins, que obtenen unes avaluacions clarament superiors a les dels vins tradicionals. La taula 4 recull 
l'extraordinari increment del nombre de vins de la DOQ Priorat que van sent valorats a les diferents 
edicions de la Guía Pefiín: la seva presència es multiplica per 28,7 durant aquests últims disset anys, 
passant dels vuit vins de l'edició de 1994-95 als dos-cents trenta en l'edició de 2011, mentre que el 
nombre de cellers es multiplica per vint-i-cinc. 


Taula 4. Evolució de la presència de vins de la DOQ Priorat a la Guía Pefiín 


1994-95 2001 2009 2011 
Vins avaluats 8 58 189 230 
Cellers avaluats 3 21 65 75 


Font: elaboració pròpia a partir de Pefiín (diversos anys) 
D'altra banda, la taula 5 resumeix l'evolució de les valoracions obtingudes per aquests vins de la 


DOQ Priorat, hi destaca l'important creixement de vins que obtenen 90 o més punts, que es multipli- 
quen per 48 durant aquests mateixos anys, ja que es passa dels 2 del 1994-95 als 96 al 2011. La puntu- 

ació mitjana que reben els vins de la DOQ Priorat passa de 79,4 a 88,8 punts, unes xifres que mesuren 
l'increment general de la qualitat dels vins d'aquesta denominació d'origen durant aquest període de 
reestructuració i ressorgiment de la viticultura de la comarca. 


Taula 5. Evolució de la valoració dels vins de la DOQ Priorat a la Guía Pefiín 


1994-95 ( 2001 j) 2009 2011 
Vins amb 90 o més punts 2 7 54 96 
Puntuació mitjana 79,4 83,4 BA 88,8 
Desviació estàndard 8,1 4,4 27 25 


Font: elaboració pròpia a partir de Pefiín (diversos anys) 


Aquest reconeixement de la qualitat dels vins de la DOQ Priorat també es produeix a escala inter- 
nacional i queda recollida per les valoracions dels principals prescriptors mundials del sector, com les 
de Robert Parlter a la revista The VVine Advocate. Anteriorment, ja hem remarcat que el primer Clos de 
l'Obac 1989 (de Carles Pastrana) va ser destacat, en la seva primera sortida al mercat al 1991, com un 
dels cent millors vins de món. També es pot destacar que l'any 2008 el Clos Erasmus 2005 (de Daphne 
Glorian) va rebre la valoració màxima de 100 punts a la prestigiosa llista de Robert Parlter. L'Ermita 
2005 (d'Alvaro Palacios), el Clos Mogador 2005 (de René Barbier), el Mas del Compte 2005, el Doix 
Costers de Vinyes Velles 2005 i el Nit de Nin 2005 van rebre 98 punts aquell mateix any, la mateixa 
puntuació que, per exemple, el reconegut Vega Sicilia Único 1998, de la DO Ribera de Duero. 

Paral-lelament a aquest reconeixement de la qualitat dels nous vins del Priorat, podem observar 
levolució en l'augment dels seus preus. D'aquesta manera, partint d'uns preus, a finals dels anys vui- 
tanta, que se situaven en els 0,60 euros (100 pessetes) del litre a doll, i dels 2,40 euros (400 pessetes) 
l'ampolla, es fa un primer salt important amb el compromís inicial per part dels cinc components del 
grup de pioners de no vendre el seu vi per sota dels 9 euros (1.500 pessetes) l'ampolla. Aquesta era una 
estratègia per assolir el reconeixement de la qualitat dels nous priorats per part del mercat, en un mo- 
ment en què el vi tradicional del Priorat se situava al voltant dels 3 o 4 euros l'ampolla. De fet, el primer 
Clos de l'Obac 1989 que apareix el 1991 ja s'arriba a vendre a 24 euros (4.000 pessetes) l'ampolla, quan 
un Gran Reserva de la Rioja es podia situar al voltant dels 18 euros (3.000 pessetes). 

Lògicament, aquesta estratègia de preus també tenia com a objectiu poder assumir els majors 
costos del conreu de les vinyes i de l'elaboració d'aquests nous vins del Priorat. El comportament dels 
preus dels vins de la DOQ Priorat va anar en augment a mesura que s'incrementava el reconeixement 
internacional de la seva qualitat, així, per exemple, el 1999 ja era possible trobar una ampolla de Prio- 
rat a 90,15 euros (15.000 pessetes) en algun restaurant de Nova Yorl. També va tenir força repercussió 
en els mitjans de comunicació el fet que, en aquell mateix any, se subhastés a Christies un lot de nou 
ampolles magnum (d'un litre i mig) de L'Ermita 1995 d'Alvaro Palacios per 4.200 dòlars, que equiva- 
lien a uns 210 euros per una ampolla normal de 0,75 litres. Però cal tenir en compte que en aquell 
mateix any encara era possible trobar un litre de vi del Priorat a doll per 1,80 euros (300 pessetes), per 
exemple al Celler de Cal Pla de Porrera. D'aquesta manera queda reflectit que l'impuls inicial aconse- 
guit pel grup de pioners no genera una transformació immediata i generalitzada del sector, sinó que 
engega un procés gradual de reconversió al qual es van incorporant la resta delaboradors. 

A l'actualitat l'àmplia gamma de vins de la DOQ Priorat fa que també existeixi una gran diversitat 
de preus, de manera que es poden trobar els vins més assequibles al voltant dels 15 euros, mentre que 
alguns dels vins més emblemàtics elaborats pel grup de pioners es cotitzen a uns preus molt elevats. 
Per exemple, una ampolla del Clos Erasmus 2005 pot costar 945 euros, o L'Ermita 2007 se situa en els 

815 euros. Com a referència un dels millors vins de la DOQ Rioja, el Marqués de Haro Gran Reserva 
1989, pot costar uns 315 euros, o un Vega Sicilia Único Reserva Especial 1991/1994/1998 de la DO 
Ribera del Duero, pot valer uns 250 euros. Però també cal remarcar que altres vins emblemàtics del 
mateix grup de pioners dels nous priorats són relativament més assequibles: així un Clos Mogador 
2009 es pot trobar per 60 euros, o un Clos de l'Obac 2005 i un Clos Martinet 2008 se situen entre els 40 
i 45 euros. A més, cal tenir en compte que cada elaborador ofereix una gamma de vins amb diferents 
nivells de preus, ajustant qualitats i preus a les preferències i disponibilitats econòmiques dels diferents 
segments de consumidors. 


La millora de la qualitat a través de la innovació 


L'últim pas en la nostra investigació consisteix a comprovar el fet que l'obtenció d'aquesta gran millora 
en la qualitat dels vins de la DOQ Priorat, l'èxit assolit en termes de reconeixement internacional, així 
com lextraordinari creixement de les seves exportacions, són el resultat de l'aplicació d'innovacions 
tècniques i de millors coneixements en el seu procés delaboració i comercialització. Innovacions i 
coneixements aplicats inicialment per un reduit nombre de pioners, però que de forma progressiva 
es van estenent a la resta delaboradors de la DOQ Priorat i que també s'ampliarà cap a la resta de la 
comarca amb els elaboradors de la DO Montsant. En aquest sentit, Nadal (2002) assenyala que el canvi 
en el sector vitivinícola del Priorat es comença a gestar a mitjans dels vuitanta, a partir de noves plan- 
tacions de garnatxa autòctona i de la introducció de cabernet sauvignon d'origen francès (de la regió 
de Bordeus). 

Al mateix temps, es van introduint noves tècniques en el conreu de les vinyes i en loptimització 
del creixement del raim, buscant les varietats més adequades per millorar els cupatges i aconseguir la 
personalitat desitjada en els diferents vins. D'aquesta manera, l'aparició a la comarca del grup de pio- 
ners també aporta el coneixement sobre millors tècniques de vinificació, que incrementen la qualitat 
del vi, el coneixement sobre el funcionament modern del sector vitivinícola i noves idees sobre les 
estratègies de comercialització del vi a escala internacional. Un altre fet remarcable va ser la posada 
en marxa (el 1983) de l'especialitat de Viticultura i Enologia a l'Escola de Formació Professional de 
Falset, on es formen els primers enòlegs que contribuiran al desenvolupament dels cellers i dels vins 
del Priorat. La millora de la qualitat del vi saconsegueix fent el seguiment del procés de maduració de 
cada varietat de raim, fins a obtenir la matèria primera òptima, controlant adequadament el procés de 
fermentació del most, l'asèpsia en les manipulacions en el celler i el control analític dels vins (Nadal, 
2002). 

A partir dels anys noranta es produeix una transformació radical dels cellers del Priorat: els re- 
cipients i els envasos vells de fusta, les mànegues, la maquinària de ferro i els aparells de coure se 
substitueixen per materials d'acer inoxidable, que no cedeixen substàncies estranyes al vi, són fàcils de 
netejar i eviten contaminacions pel desenvolupament de microorganismes. S'introdueixen els dipòsits 
inoxidables amb camises per refredar el most, fet que permet realitzar el procés de fermentació a la 
temperatura desitjada. Nadal (2002) també assenyala que, per aconseguir el màxim potencial de qua- 
litat en els vins del Priorat, es busca assolir un bon equilibri entre l'alcohol i l'alt contingut de tanins, 
controlant adequadament el grau de maduració del raim i implantant l'envelliment en bótes de fusta 
nova, que en la majoria de casos seran de roure francès. 

D'altra banda, també cal destacar com un dels principals factors de lèxit internacional dels nous 
vins del Priorat l'excel-lent estratègia de comercialització que s'ha portat a terme des de mitjans dels 
anys noranta, així com la gran difusió aconseguida a través de les principals revistes especialitzades, 

com VV/ine Advocate o VVine Spectator, on els vins del Priorat obtenen algunes de les puntuacions més 
altes en els seus rànquings, al mateix nivell que molts vins francesos de la Borgonya i de Bordeus. 

A l'hora de sintetitzar les innovacions introduides pel grup de pioners que inicien l'anomenada 
revolució del Priorat, Fernàndez Aldecua (2011) destaca els tipus d'innovació seguents: 

e — Innovacions de producte: 


— — Elaboració de vins més fins, amb menys graduació alcohòlica. 


— o Nous cupatges amb varietats de raim autòctones i d'altres de foranes, procedents d'altres 
regions d'Europa. 


e — Innovació en processos de producció: 
— — Millores en els treballs de conreu, selecció i cupatges dels raims (la matèria primera). 


— — Millores en la higiene del procés de producció dins dels cellers (introducció de materials 
inoxidables). 


— — Millores en els instruments i recipients utilitzats en el procés d'elaboració (bótes d'acer 
inoxidable amb camises tèrmiques per al control de la fermentació i bótes noves de roure 
francès per a l'envelliment del vi). 


— Control de les temperatures i les humitats per a l'envelliment del vi als cellers. 
e — Innovació de mercat: 


— — Exportacions a gairebé cinquanta paisos, que representen el 5096 de les vendes del sector 
(obertura de nous mercats). 


— Creació i manteniment d'una àmplia xarxa de distribuidors i proveidors. 
e — Innovació en la comercialització: 
-— Garantir al consumidor la qualitat i l'origen del vi a través de la Denominació d'Origen 
Qualificada Priorat. 
— —Afegir un plus de qualitat dels vins a través dels anomenats "vins de finca" o "Vins d'autor" 
(diferenciació del producte). 
— Estratègia de preus alts en determinades marques i collites, per senyalar-ne comercial- 
ment la qualitat i impulsar també la venda de marques menys cares. 
-— Dissenys atractius detiquetes i envasos. 
— Organització de diverses formes de promoció: tasts a les vinyes, recorreguts en helicòpter 
amb periodistes, participació en fires locals i internacionals, etc. 
e Innovació en administració i gestió: 
-— Contractació denòlegs i personal tècnic. 
-— —Atracció de socis inversionistes. 


— — Aprofitament del capital social a través de la cooperació en xarxa (netmorh) dels diferents 
protagonistes de la reconversió del sector. 


En aquest darrer aspecte, Fernàndez Aldecua (2011) destaca el paper de l'aprofitament del capi- 
tal social i del treball en xarxa com una de les claus de lèxit de l'estratègia innovadora que explica la 
(r)evolució de la indústria vitivinícola del Priorat. En una línia similar, Bou et alii (2009) assenyalen 
com un dels elements fonamentals del model dèxit del vi del Priorat la capacitat del grup de pioners 
de desenvolupar adequadament una relació basada a compartir coneixement i experiència pràctica. 
Això converteix el Priorat en un clúster econòmic, entès com una "comunitat de pràctica" (VVenger, 
1998), on es genera una dinàmica de compartir l'experiència, transferir el coneixement i aprendre recí- 

procament. De fet, el cas de la reestructuració vitivinícola del Priorat seria un exemple del que Broven 
i Duguid (2000) anomenen "ecologia del coneixement". Segons aquests autors, el coneixement no pot 
ser compartit si prèviament no es comparteix l'experiència amb la qual s'adquireix aquest tipus de 
coneixement. Aquestes experiències pràctiques generen canals de comunicació i xarxes d'interacció 
personals, anomenades netmorts of practice, que impulsen la difusió de les innovacions. 

Així doncs, malgrat no disposar d'informació que ens permeti quantificar el valor econòmic de 
les inversions realitzades en el sector vitivinícola de la DOQ Priorat, en termes d'incorporació d'inno- 
Vacions tècniques i de coneixements aplicats per les empreses elaboradores de vi, podem utilitzar les 
diverses informacions que ens descriuen els tipus d'innovacions que han anat aplicant les empreses del 
sector, durant els últims vint anys, per comprendre l'extraordinària transformació d'aquesta indústria 
en aquest territori, que podem mesurar en termes de creixement del valor de vendes i d'increment de 
capacitat exportadora. 


26 


4. Conclusions 


El ressorgiment del sector vitivinícola de la DOQ Priorat, després de cent anys de decadència, s'ha 
basat en la capacitat d'aprofitar l'extraordinari potencial enològic que ofereixen les particulars caracte- 
rístiques dels seus sòls agrícoles i la seva climatologia, en l'aplicació de tècniques de conreu modernes 
i més adequades, en la selecció i combinació de les varietats de raim, en la millora dels processos de 
vinificació i d'envelliment, i en l'orientació dels vins cap als segments més exigents del mercat mundial. 
Només a través de la revaloració dels seus vins, els elaboradors de la DOQ Priorat han pogut assumir 
els alts costos de producció que impliquen les dificultats del conreu de les vinyes en els seus costers, 
que no permeten la mecanització de l'activitat agrícola ni la millora dels baixos rendiments dels ceps. 

Lextraordinària (r)jevolució del Priorat, entesa com la transformació radical del sector vitiviní- 
cola (revolució) aconseguida de forma progressiva (evolució) al llarg dels trenta anys que fa des de les 
primeres recuperacions de vinyes abandonades i dels vint anys que fa des de l'aparició dels nous vins, 
queda palesa amb les dades de la DOQ Priorat sobre recuperació de la superfície conreada de vinyes 
(que passa d'unes 700 hectàrees a finals dels anys vuitanta a les 1.884 actuals), els processos d'incor- 
poració de noves tècniques i nous coneixements per part dels nous elaboradors, el creixement en la 
quantitat de vi produit, la gran expansió de vendes, l'extraordinari creixement de la capacitat exporta- 
dora i l'alt nivell de preus aconseguit, associat al reconeixement de la seva gran qualitat per part dels 
consumidors, especialment a nivell internacional. 

Així doncs, podem considerar que les claus de lèxit d'aquesta (r)evolució del Priorat es troben en: 

e — les característiques particulars del sòl i el clima del Priorat 


e l'impuls inicial d'un petit grup de visionaris vinguts de fora de la comarca que van ser capaços 
de trencar la inèrcia de cent anys de declivi 


e l'aplicació de millors coneixements, innovacions tècniques i experiències, que es difonen a 
través de xarxes d'interrelacions personals 


e — el compromís amb la qualitat dels vins que es volen elaborar i amb el territori (terroir) i la seva 
gent, que en són l'origen i el futur 


e l'aplicació d'estratègies adequades de comercialització i internacionalització 
e — la capacitat d'atraure noves inversions i nous projectes empresarials i personals 


e — El reconeixement de la gran qualitat dels seus vins per part dels principals prescriptors inter- 
nacionals 


e — la garantia de continuitat del model implementat gràcies a la incorporació de noves genera- 
cions d'elaboradors. 


27 


Miquel Àngel Bové Sans 


D'aquesta manera, considerem que la transformació dels sector vitivinícola de la DOQ Priorat és 
un bon exemple de com un sector productiu tradicional, classificat de baix nivell tecnològic, pot acon- 
seguir millores substancials en els seus resultats aplicant les millors tècniques disponibles i millorant 
lorganització de les seves activitats, amb millors coneixements i unes adequades estratègies de comer- 
cialització i cooperació. Així, inicialment un reduit grup de petites empreses aconsegueixen engegar 
un procés que impulsa el desenvolupament econòmic i social d'una comarca eminentment rural, que 
valora els seus valors tradicionals i el seu paisatge, però que al mateix temps és capaç de posicionar-se 
de forma extraordinària en un mercat internacional tan competitiu com pot ser el del sector del vi. 
D'aquesta manera, en lloc de considerar-lo com un sector industrial de baix nivell tecnològic (lovv- 
tech), potser seria més adequat parlar d'un exemple d'indústria de tipus slov-tech, en el sentit que la 
incorporació de millores tècniques en els processos de producció i comercialització ha aconseguit 
resultats extraordinaris en l'increment del valor afegit dels seus productes, que es tradueix en un gran 
creixement de vendes i, especialment, d'exportacions. 

Així, ens trobem davant d'un altre exemple de sector industrial que innova (en el sentit ampli 
del terme) i aconsegueix un elevat grau d'internacionalització de vendes. El concepte slov-tech també 
recolliria el fet que les inversions i transformacions d'aquest sector ha necessitat un procés de madu- 
ració relativament llarg, ja que com hem assenyalat anteriorment el procés s'inicia amb les primeres 
recuperacions i replantacions de vinyes a mitjans dels anys vuitanta, els primers nous vins no surten 
al mercat fins a principis dels noranta i el reconeixement internacional no comença a arrencar fins a 
mitjans o finals d'aquella mateixa dècada. Per tant, es tracta de projectes innovadors que necessiten 
un període mínim de deu anys per començar a obtenir els primers resultats, però que al mateix temps 
aconsegueixen consolidar-se amb el temps, atreure noves inversions i estirar la resta de la indústria i 
de leconomia de la comarca. 

Aquest treball analitza com s'han desenvolupat les mi- 
llores dels processos productius, el conreu de les vinyes 
i la modernització de les tècniques de comercialització i 
gestió empresarial en La indústria vitivinícola del Priorat. 
Es recullen les dades més significatives de L'evolució del 
sector, de manera que els resultats obtinguts ens perme- 
ten presentar-lo com un exemple d'èxit de La transforma- 
ció d'un sector industrial. tradicional, classificat com de 
baix nivell tecnològic, on L'aplicació d'innovació i coneixe- 
ment ha permès obtenir com a resultat una espectacular 
internacionalització de Les seves vendes, el reconeixement 
de La gran qualitat del producte per part dels principals 
prescriptors i La revitalització econòmica del sector i del 
conjunt de La comarca. 


Amb el suport: 

